ຄະນະຜູ້ແທນພັກກອມມຸນິດຫວຽດນາມເຂົ້າຮ່ວມເວທີປາໄສພົບປະກ້າວໜ້າອາເມລີກາລາຕີນ (ELAP) ຄັ້ງທີ 3
ທ່ານ ຫງວຽນຕ໋ວນຟອງ ພົບປະກັບທ່ານ Jorger Glass
ຮອງປະທານາທິບໍດີ Ecuador
(ພາບ: ອິນເຕີແນັດ)
ຄະນະຜູ້ແທນພັກກອມມູນິດຫວຽດນາມ ໂດຍ ທ່ານ ຫງວຽນຕ໋ວນຟອງ ຮອງຫົວໜ້າຄະນະພົວພັນຕ່າງປະເທດສຸນກາງນຳໜ້າ, ໄດ້ເຂົ້າຮ່ວມເວທີປາໄສ ພົບປະກ້າວໜ້າ ອາເມລີກາ ລາຕີນ (ELAP) ຄັ້ງທີ 3, ໄດ້ສິ້ນສຸດລົງ ຢູ່ ນະຄອນ Quito, Ecuador. ໃນບົດປະກອບຄວາມເຫັນ ທີ່ເວທີປາໄສ, ທ່ານ ຫງວຽນຕ໋ວນຟອງ ໄດ້ແບ່ງປັນບົດຮຽນຂອງ ຫວຽດນາມ ໃນການເສີມຂະຫຍາຍປະຊາທິປະໄຕ, ກໍ່ສ້າງສິດອຳນາດປະຊາຊົນໃນຂັ້ນຮາກຖານ. ທ່ານ ຫງວຽນຕ໋ວນຟອງ ຢືນຢັນວ່າ ມະຫາສາມັກຄີທົ່ວປວງຊົນທັງຊາດແມ່ນປັດໃຈສຳຄັນ ຕັດສິນຜົນສຳເລັດຂອງການປະຕິວັດຫວຽດນາມ. ໃນໄລຍະເຂົ້າຮ່ວມເວທີປາໄສ ຢູ່ Ecuador, ຄະນະຜູ້ແທນພັກກອມມູນິດຫວຽດນາມ ກໍ່ເຮັດວຽກກັບທ່ານ Fander Falconi, ຫົວໜ້າຄະນະພົວພັນຕ່າງປະເທດ AP. ທ່ານ Fander Falconi ຕີລາຄາສູງບັນດາຜົນງານດ້ານເສດຖະກິດ ຂອງ ຫວຽດນາມ ໃນຊຸມປີມໍ່ໆມານີ້ ກໍ່ຄືບົດບາດນັບມື້ນັບເພີ່ມຂຶ້ນ ຂອງ ຫວຽດນາມ ຢູ່ອາຊີຕາເວັນອອກສ່ຽງໃຕ້. ທ່ານ Fander Falconi ຢືນຢັນວ່າ Ecuador ເອົາໃຈໃສ່ ເຖິງການເປີດກວ້າງການຮ່ວມມື ໃນທຸກຂົງເຂດກັບ ຫວຽດນາມ, ພິເສດແມ່ນແລກປຽນດ້ານການຄ້າ, ການລົງທຶນ ແລະ ເສດຖະກິດ. ສອງຝ່າຍກໍ່ເຫັນດີເອກະສັນ ເພີ່ມທະວີການແລກປ່ຽນຄະນະຜູ້ແທນ ກໍ່ຄື ບົດຮຽນໃນວຽກງານກໍ່ສ້າງພັກ ແລະ ພາລະກິດກໍ່ສ້າງປະເທດຊາດ.
ທ່ານ ຫງວຽນຕ໋ວນຟອງ ໄດ້ມີບັນດາການພົບປະໃໝ່ກັບທ່ານ Jorger Glass ຮອງປະທານາທິບໍດີ Ecuador, ກໍ່ຄືຫົວໜ້າຄະນະຜູ້ແທນຂອງບັນດາພັກກອມມູນິດຈີນ, ພັກກອມມູນິດ ກູບາ, ພັກແຮງງານເມັກຊິກໂກ ແລະ ພັກອອກແຮງງານ ບຣາຊີນ.
(ແຫຼ່ງຄັດຈາກ VOV)